**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „ARCHYVINIŲ KNYGRIŠYSTĖS ĮRIŠŲ**

**INTERPRETACIJOS VEISIEJŲ BIBLIOTEKOJE“ IR JO DALINIO FINANSAVIMO**

2020 m. lapkričio 24 d. Nr. 34-581

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-259](http://dvs.lazdijai.lt:8008/document/54694) „Dėl Lazdijų rajono savivaldybės 2020–2022 metų strateginio veiklos plano patvirtinimo“, III prioriteto „Žmogiškųjų išteklių ir socialinė plėtra“ 3 strateginiu tikslu „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ bei IV dalies „Lazdijų rajono savivaldybės veiklos programos“ Lazdijų rajono savivaldybės kultūros ir turizmo plėtros programos 2 tikslo „Užtikrinti krašto etninės kultūros plėtrą“ 2.1 uždaviniu „Sudaryti sąlygas etninės kultūros sklaidai ir perimamumui“ ir atsižvelgdama į Lazdijų rajono savivaldybės viešosios bibliotekos 2020 m. lapkričio 16 d. raštą Nr. VB1-111 „Prašymas prisidėti prie projekto „Archyvinių knygrišystės įrišų interpretacijos Veisiejų bibliotekoje finansavimo“, Lazdijų rajono savivaldybės taryba nusprendžia:

1. Pritarti Lazdijų rajono savivaldybės viešosios bibliotekos rengiamam projektui „Archyvinių knygrišystės įrišų interpretacijos Veisiejų bibliotekoje“, kurio bendra vertė – 4 100,00 Eur.

2. Numatyti iš Lazdijų rajono savivaldybės biudžeto lėšų projekto daliniam finansavimui 30 proc. visų tinkamų finansuoti išlaidų.

3. Nurodyti, kad šis sprendimas gali būti skundžiamas Lietuvos Respublikos administracinių

 bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8613 28 027

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „ARCHYVINIŲ KNYGRIŠYSTĖS ĮRIŠŲ**

**INTERPRETACIJOS VEISIEJŲ BIBLIOTEKOJE“ PROJEKTO**

**AIŠKINAMASIS RAŠTAS**

2020-11-18

Lazdijų rajono savivaldybės tarybos sprendimo projektas „Dėl pritarimo projektui „Archyvinių knygrišystės įrišų interpretacijos Veisiejų bibliotekoje“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 13 dalimi, 16 straipsnio 4 dalimi, Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-259](http://dvs.lazdijai.lt:8008/document/54694) „Dėl Lazdijų rajono savivaldybės 2020–2022 metų strateginio veiklos plano patvirtinimo“, III prioriteto „Žmogiškųjų išteklių ir socialinė plėtra“ 3 strateginiu tikslu „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ bei IV dalies „Lazdijų rajono savivaldybės veiklos programos“ Lazdijų rajono savivaldybės kultūros ir turizmo plėtros programos 2 tikslo „Užtikrinti krašto etninės kultūros plėtrą“ 2.1 uždaviniu „Sudaryti sąlygas etninės kultūros sklaidai ir perimamumui“ ir atsižvelgiant į Lazdijų rajono savivaldybės viešosios bibliotekos 2020 m. lapkričio 16 d. raštą Nr. VB1-111 „Prašymas prisidėti prie projekto „Archyvinių knygrišystės įrišų interpretacijos Veisiejų bibliotekoje“ finansavimo“.

Sprendimo tikslas – pritarti Lazdijų rajono savivaldybės viešosios bibliotekos rengiamam projektui „Archyvinių knygrišystės įrišų interpretacijos Veisiejų bibliotekoje“, kurio bendra vertė – 4 100,00 Eur ir numatyti iš Lazdijų rajono savivaldybės biudžeto lėšų projekto daliniam finansavimui 30 proc., t.y. 1230,00 Eur, visų tinkamų finansuoti išlaidų. Lėšos numatomos 2021 metams.

Rengiamo projekto „Archyvinių knygrišystės įrišų interpretacijos Veisiejų bibliotekoje“ tikslas – stiprinti etninės kultūros plėtrą ir sklaidą Lazdijų krašte, puoselėti knygrišystės amato tęstinumą Veisiejų bibliotekoje, tobulinti edukacines programas rajono bibliotekose, identifikuojant jas kaip turizmo traukos objektus.

Įgyvendinant projekto veiklas, knygrišystės edukacijų erdvėje vyks kūrybiniai knygrišybos užsiėmimai, kurių metu Lazdijų krašto vaikai ir jaunimas (ypač stovyklų metu), senjorai, turistai galės praktiškai prisiliesti prie knygų įrišimo rankomis proceso. Lazdijų rajono savivaldybės viešojoje bibliotekoje bus eksponuojama unikali Vilniaus universiteto paroda „Archyvinių įrišų interpretacijos“.

Projekto „Archyvinių knygrišystės įrišų interpretacijos Veisiejų bibliotekoje“ paraiška teikiama Lietuvos kultūros tarybos programos „Tolygios kultūrinės raidos Alytaus apskrityje prioritetas - etnokultūros tradicijų tąsa ir kultūros kelių kūrimas“ konkurso lėšoms gauti.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė